ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 217.56 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.09 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 43,994
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,777 പേര്ക്ക്
രോഗമുക്തി നിരക്ക് നിലവില് 98.72%
പ്രതിവാര രോഗസ്ഥിരീകരണ നിരക്ക് 1.63%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 217.56 കോടി  പിന്നിട്ടു.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.09 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10414991
രണ്ടാം ഡോസ് 10116876
കരുതല് ഡോസ് 6979559
മുന്നണിപ്പോരാളികള്
ഒന്നാം ഡോസ് 18436448
രണ്ടാം ഡോസ് 17713627
കരുതല് ഡോസ് 13573416
12-14 പ്രായപരിധിയിലുള്ളവര്
ഒന്നാം ഡോസ് 40940886
രണ്ടാം ഡോസ് 31531491
15-18 പ്രായപരിധിയിലുള്ളവര്
ഒന്നാം ഡോസ് 61915598
രണ്ടാം ഡോസ് 52962331
18-44 പ്രായപരിധിയിലുള്ളവര്
ഒന്നാം ഡോസ് 561179893
രണ്ടാം ഡോസ് 515390777
കരുതല് ഡോസ് 90004699
45-59 പ്രായപരിധിയിലുള്ളവര്
ഒന്നാം ഡോസ് 204012489
രണ്ടാം ഡോസ് 196872442
കരുതല് ഡോസ് 46572396
60നുമേല് പ്രായമുള്ളവര്
ഒന്നാം ഡോസ് 127655498
രണ്ടാം ഡോസ് 123079807
കരുതല് ഡോസ് 46314718
കരുതല് ഡോസ് 20,34,44,788
ആകെ 2,17,56,67,942
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 43,994 ; ഇത് രാജ്യത്തെ മൊത്തം സജീവ കേസുകളുടെ 0.10% ആണ്.
ദേശീയ രോഗമുക്തി നിരക്ക് 98.72 % ആണ്. കഴിഞ്ഞ 24 മണിക്കൂറിനുള്ളില് 5,196 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,95,610 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 4,777 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,02,283 പരിശോധനകള് നടത്തി. ആകെ 89.36 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.63 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.58 ശതമാനമാണ്.
(ND
പ്രധാനമന്ത്രിയുടെ ഓഫീസ്
യുഎസ്ഐഎസ്പിഎഫ് മൂന്നാമത് വാര്ഷിക നേതൃത്വ ഉച്ചകോടിയില് പ്രധാനമന്ത്രി മുഖ്യപ്രഭാഷണം നടത്തും
യു എസ്-ഇന്ത്യ സ്ട്രാറ്റജിക് പാര്ട്ണര്ഷിപ്പ് ഫോറത്തിന്റെ  മൂന്നാമത് വാര്ഷിക നേതൃത്വ ഉച്ചകോടിയില് നാളെ  രാത്രി ഒമ്പതിന് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സ് മുഖേന മുഖ്യപ്രഭാഷണം നടത്തും.
ഇന്ത്യയും അമേരിക്കയും തമ്മിലുള്ള ബന്ധവും പങ്കാളിത്തവും ശക്തമാക്കുന്നതിനായി പ്രവര്ത്തിക്കുന്ന നോണ്-പ്രോഫിറ്റ് ഓര്ഗനൈസേഷനാണ് യുഎസ്ഐഎസ്പിഎഫ്.'ഇന്ത്യയും അമേരിക്കയും പുതിയ വെല്ലുവിളികള് തരണം ചെയ്യൽ ' എന്നതാണ് ഓഗസ്റ്റ് 31ന് ആരംഭിച്ച ഉച്ചകോടിയുടെ പ്രമേയം.
ആഗോള ഉല്പ്പാദന കേന്ദ്രമായി മാറുന്ന ഇന്ത്യയുടെ ശേഷി, ഇന്ത്യയിലെ വാതക കമ്പോളത്തിലെ അവസരങ്ങള്, നേരിട്ടുള്ള വിദേശ നിക്ഷേപം ആകര്ഷിക്കുന്നതിനായി വ്യവസായ ഇടപെടലുകള് സുഗമമാക്കല്, സാങ്കേതികവിദ്യാ രംഗത്തെ പൊതു അവസരങ്ങളും വെല്ലുവിളികളും, ഇന്തോ- പസഫിക് മേഖലയിലെ സാമ്പത്തിക പ്രശ്നങ്ങള്, പൊതുജനാരോഗ്യ രംഗത്തെ നവീന നേട്ടങ്ങള് തുടങ്ങിയ വിഷയങ്ങളാണു യോഗത്തില് ചര്ച്ച ചെയ്യുന്നത്. കേന്ദ്ര മന്ത്രിമാരും മുതിര്ന്ന ഉദ്യോഗസ്ഥരും വിര്ച്വല് ഉച്ചകോടിയില് പങ്കെടുക്കും.
(
പ്രത്യേക സേവനങ്ങളും ഫീച്ചറുകളും
M2M സേവന ദാതാവിനുള്ള ആദ്യത്തെ രജിസ്ട്രേഷൻ സർട്ടിഫിക്കറ്റ് DoT കേരള വിതരണം ചെയ്തു
ടെലികമ്മ്യൂണിക്കേഷൻസ് വകുപ്പ് കേരളത്തിലെ ആദ്യത്തെ M2M സേവന ദാതാവിനുള്ള രജിസ്ട്രേഷൻ സർട്ടിഫിക്കറ്റ് M/s Tracksync Technologies Private Ltd-ന് 29.04.22-ന് വിതരണം ചെയ്തു. M2M സേവനം മുഖേന GPS ട്രാക്കിംഗ് ഉപകരണങ്ങൾ ലഭ്യമാക്കുക എന്നതാണു ഈ കമ്പനി ലക്ഷ്യമിടുന്നത്.
സമൂഹത്തിനും വ്യവസായത്തിനും ഉപഭോക്താക്കൾക്കും വളരെയധികം പ്രയോജനകരമായ അവസരങ്ങൾ പ്രദാനം ചെയ്യുന്ന ലോകമെമ്പാടുമുള്ള അതിവേഗം വളർന്നുവരുന്ന സാങ്കേതികവിദ്യകളിലൊന്നായി M2M തിരിച്ചറിയപ്പെട്ടിട്ടുണ്ട്. ഇത് കണക്കിലെടുത്ത്, M2M സേവനങ്ങൾക്കായി M2M സേവന ദാതാക്കളുടെയും  WPAN/WLAN കണക്റ്റിവിറ്റി പ്രൊവൈഡർമാരുടെയും രജിസ്ട്രേഷനായി 08.02.2022-ന് ഇന്ത്യാ ഗവൺമെന്റ് മാർഗ്ഗനിർദ്ദേശങ്ങൾ പുറപ്പെടുവിച്ചു.
സിം/ലാൻ അടിസ്ഥാനമാക്കി M2M സേവനങ്ങൾ വാഗ്ദാനം ചെയ്യുന്ന/നൽകുന്ന ഓർഗനൈസേഷനുകൾ M2MSP ആയി രജിസ്റ്റർ ചെയ്യണം. M2M കണക്റ്റിവിറ്റി WPAN/WLAN സാങ്കേതിക വിദ്യകളിലൂടെ അൺലൈസൻസ്ഡ് സ്പെക്ട്രത്തിൽ ലഭ്യമാക്കുന്ന സ്ഥാപനങ്ങൾ WPAN/WLAN കണക്റ്റിവിറ്റി പ്രൊവൈഡർമാരായി രജിസ്റ്റർ ചെയ്യണം.
ബിസിനസ്സ് ചെയ്യുന്നത് എളുപ്പമാക്കുന്നതിനുള്ള സർക്കാരിന്റെ പ്രതിബദ്ധതയ്ക്ക് അനുസൃതമായി, രജിസ്ട്രേഷനുള്ള നടപടിക്രമങ്ങൾ വളരെ ലളിതമാക്കിയിരിക്കുന്നു. പ്രക്രിയ പൂർണ്ണമായും ഓൺലൈനിലാണ്. അപേക്ഷകർ സരൾ സഞ്ചാർ പോർട്ടലിൽ  ആവശ്യമായ രേഖകളും, വിശദാംശങ്ങളും, അപേക്ഷാ പ്രോസസ്സിംഗ് ഫീസായ 5000 രൂപയും നൽകേണ്ടതാണ്. TSP-കളുമായുള്ള കണക്റ്റിവിറ്റി, KYC, ട്രെയ്സിബിലിറ്റി, സേവന ദാതാക്കൾക്കുള്ള എൻക്രിപ്ഷൻ തുടങ്ങിയ ആശങ്കകൾ പരിഹരിക്കാൻ ഈ രജിസ്ട്രേഷൻ സഹായിക്കും.
പ്രത്യേക സേവനങ്ങളും ഫീച്ചറുകളും
സായി- എൽ എൻ സി പി ഇ യിൽ യിൽ വൈ 20 യോഗം നാളെ
കേന്ദ്ര യുവജനകാര്യ, കായിക മന്ത്രാലയത്തിന് കീഴിലുള്ള സ്പോർട്സ് അതോറിറ്റി ഓഫ് ഇന്ത്യ - ലക്ഷ്മിഭായ് നാഷണൽ കോളേജ് ഓഫ് ഫിസിക്കൽ എജ്യുക്കേഷൻ , "മനുഷ്യ വികസന സൂചികയ്ക്കായി സ്പോർട്സ് പ്രയോജനപ്പെടുത്തുക" എന്ന വിഷയത്തിൽ വൈ20 യോഗം സംഘടിപ്പിക്കും. പാനൽ ചർച്ച 2023 ജൂൺ 30-ന് രാവിലെ 10 മണിക്ക് ആരംഭിക്കും. മുതിർന്ന പത്രപ്രവർത്തകരായ ശ്രീ എം.ജി. രാധാകൃഷ്ണൻ, ശ്രീ എ വിനോദ്, ബിസിസിഐ മുൻ സെക്രട്ടറി ശ്രീ എസ് കരുണാകരൻ നായർ എന്നിവർ ചർച്ചകൾക്ക് നേതൃത്വം നൽകും. സിആർപിഎഫ്, ബിഎസ്എഫ്, കേരള സ്റ്റേറ്റ് സ്പോർട്സ് കൗൺസിൽ, യുവജന കായിക വകുപ്പിന്റെ ഡയറക്ടറേറ്റ്, സ്പോർട്സ് അസോസിയേഷനുകൾ, മറ്റ് പ്രമുഖ കായിക താരങ്ങൾ എന്നിവിടങ്ങളിൽ നിന്നുള്ള പ്രതിനിധികൾ പങ്കെടുക്കും. സംസ്ഥാന മുഖ്യ വിവരാവകാശ കമ്മീഷണർ ഡോ. വിശ്വാസ് മേത്ത സമാപന ചടങ്ങിൽ മുഖ്യാതിഥിയാകും.
--NS--
(Visitor Counter : 38
രാഷ്ട്രപതിയുടെ കാര്യാലയം
സര്ദ്ദാര് വല്ലഭായ് പട്ടേലിന് അദ്ദേഹത്തിന്റെ ജന്മ വാര്ഷികത്തില് രാഷ്ട്രപതി പ്രണാമമര്പ്പിച്ചു
ഇന്ത്യൻ രാഷ്ട്രപതി ശ്രീമതി ദ്രൗപദി മുർമു, സര്ദ്ദാര് വല്ലഭായ് പട്ടേലിന് അദ്ദേഹത്തിന്റെ ജന്മ വാര്ഷികത്തില് ഇന്ന്  രാഷ്ട്രപതി ഭവനില് പ്രണാമമര്പ്പിച്ചു.
സര്ദ്ദാര് വല്ലഭായ് പട്ടേലിൻറ്റെ ഛായാചിത്രത്തിനു മുമ്പില് രാഷ്ട്രപതിയും, രാഷ്ട്രപതി ഭവനിലെ ഉദ്യോഗസ്ഥരും പുഷ്പാർച്ചന നടത്തി.
സർദാർ വല്ലഭായ് പട്ടേലിന് ആദരാഞ്ജലി അർപ്പിക്കാൻ രാഷ്ട്രപതി ഇന്ന് രാവിലെ ന്യൂ ഡൽഹിയിലെ സർദാർ പട്ടേൽ ചൗക്കിലെത്തി.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രിക്ക് ലഭിച്ച സമ്മാനങ്ങൾ ലേലം ചെയ്യാനുള്ള ആവേശത്തെ പ്രധാനമന്ത്രി അഭിനന്ദിച്ചു
പ്രധാനമന്ത്രിയുടെ സ്മരണികകൾ ലേലം ചെയ്യാനുള്ള ഇപ്പോഴത്തെ ആവേശത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. എല്ലാവരോടും, പ്രത്യേകിച്ച് യുവാക്കളോടും, ലേലം ചെയ്യപ്പെടുന്ന സമ്മാനങ്ങൾ കാണാനും കുടുംബാംഗങ്ങൾക്കും സുഹൃത്തുക്കൾക്കും ഇടയിൽ സമ്മാനിക്കണമെന്നും അദ്ദേഹം അഭ്യർത്ഥിച്ചു.
പ്രധാനമന്ത്രി ട്വീറ്റ് ചെയ്തു:
“കഴിഞ്ഞ കുറച്ച് ദിവസങ്ങളായി പ്രധാനമന്ത്രിയുടെ മെമന്റോ ലേലത്തോടുള്ള ആവേശത്തിൽ ഞാൻ സന്തുഷ്ടനാണ്. പുസ്തകങ്ങൾ മുതൽ കലാസൃഷ്ടികൾ, കപ്പുകൾ, സെറാമിക്സ്, പിച്ചള ഉൽപന്നങ്ങൾ തുടങ്ങി വർഷങ്ങളായി എനിക്ക് ലഭിച്ച സമ്മാനങ്ങളുടെ ഒരു നിരയാണ് ലേലത്തിന് വെച്ചിരിക്കുന്നത്. “
പ്രധാനമന്ത്രിയുടെ മെമന്റോ ലേലത്തിൽ നിന്ന് ലഭിക്കുന്ന തുക നമാമി ഗംഗേ പദ്ധതിക്ക് വിനിയോഗിക്കും. ലേലം ചെയ്യപ്പെടുന്ന സമ്മാനങ്ങൾ കാണാനും നിങ്ങളുടെ സുഹൃത്തുക്കൾക്കും കുടുംബാംഗങ്ങൾക്കും സമ്മാനമായി നൽകാനും ഞാൻ നിങ്ങളോട്, പ്രത്യേകിച്ച് യുവജനങ്ങളോട് അഭ്യർത്ഥിക്കുന്നു!
ആരോഗ്യ, കുടുംബക്ഷേമ മന്ത്രാലയം
ദിവസത്തെ ഏറ്റവും കുറഞ്ഞ നിരക്കിൽ; കഴിഞ്ഞ 24 മണിക്കൂറിൽ 1.14 ലക്ഷം പേർക്ക് രോഗം സ്ഥിരീകരിച്ചു.
രോഗികളുടെ എണ്ണം കുറയുന്ന പ്രവണത തുടരുന്നു; തുടർച്ചയായ 10 മത് ദിവസവും പ്രതിദിന രോഗികളുടെ എണ്ണം രണ്ട് ലക്ഷത്തിൽ താഴെ
രാജ്യത്ത് ചികിത്സയിൽ ഉള്ളവരുടെ എണ്ണം 15 ലക്ഷത്തിൽ താഴെ; നിലവിൽ 14,77,799 രോഗികൾ.
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 77,449 കുറവ്
രാജ്യമെമ്പാടുമായി 2.69 കോടി പേർ ഇതുവരെ കോവിഡിൽ നിന്നും രോഗമുക്തി നേടി
1,89,232 പേർ കഴിഞ്ഞ 24 മണിക്കൂറിൽ രോഗമുക്തി നേടി
തുടർച്ചയായ 24- മത് ദിവസവും രോഗമുക്തി നേടുന്നവരുടെ എണ്ണം രോഗം സ്ഥിരീകരിക്കുന്ന വരെക്കാൾ കൂടുതൽ
ദേശീയതലത്തിലെ രോഗമുക്തി നിരക്കിൽ ക്രമാനുഗത വർധന;93.67% ആയി ഉയർന്നു
പ്രതിവാര രോഗ സ്ഥിരീകരണ നിരക്ക് 6.54%
പ്രതിദിന രോഗ സ്ഥിരീകരണ നിരക്ക് തുടർച്ചയായി കുറയുന്നു, നിലവിൽ 5.62%.
തുടർച്ചയായ 13-മത് ദിവസവും ഇത് 10 ശതമാനത്തിൽ താഴെ
കോവിഡ് പരിശോധനകൾ ഗണ്യമായി വർധിപ്പിച്ചു ; 36.4 കോടി പരിശോധനകൾ ഇതുവരെ നടത്തി
രാജ്യവ്യാപകമായി 23 കോടി വാക്സിൻ ഡോസുകൾ നൽകി നിർണായക നേട്ടത്തിൽ ; ഇതുവരെ ആകെ 23.13 കോടി ഡോസ് വാക്സിൻ നൽകി
(Visitor Counter : 119
ഉരുക്ക് മന്ത്രാലയം
കുടിയേറ്റ തൊഴിലാളികൾക്ക് ചെലവ് കുറഞ്ഞ വീടുകൾ നൽകുന്നതിനുള്ള പദ്ധതിയിൽ ഗവൺമെന്റുമായി സഹകരിച്ച് പ്രവർത്തിക്കാൻ സ്റ്റീൽ വ്യവസായമേഖലയിലെ നേതാക്കളോട് കേന്ദ്രമന്ത്രി ശ്രീ ധർമേന്ദ്ര പ്രധാൻ അഭ്യർത്ഥിച്ചു
കുടിയേറ്റ തൊഴിലാളികൾക്ക് ചെലവ് കുറഞ്ഞ വീടുകൾ നൽകുന്നതിനുള്ള പദ്ധതിയിൽ ഗവൺമെന്റുമായി സഹകരിച്ച് പ്രവർത്തിക്കാൻ കേന്ദ്ര സ്റ്റീൽ, പെട്രോളിയം, പ്രകൃതിവാതക വകുപ്പ് മന്ത്രി ശ്രീ ധർമേന്ദ്ര പ്രധാൻ, സ്റ്റീൽ വ്യവസായ മേഖലയിലെ നേതാക്കളോട് അഭ്യർത്ഥിച്ചു. ആത്മ നിർഭർ ഭാരതുമായി ബന്ധപ്പെട്ട വെബ്ബിനാറിൽ മുഖ്യാതിഥിയായി സംസാരിക്കുകയായിരുന്നു അദ്ദേഹം. കുടിയേറ്റ തൊഴിലാളികൾക്ക് ചെലവ് കുറഞ്ഞ ഒരു ലക്ഷത്തോളം വീടുകൾ നിർമ്മിച്ചു നൽകാൻ ഗവൺമെന്റ് ലക്ഷ്യമിടുന്നതായി അദ്ദേഹം പറഞ്ഞു. എന്നാൽ സ്റ്റീൽവ്യവസായ മേഖല, ചെലവ് കുറഞ്ഞതും സ്റ്റീൽ ഉപയോഗം കൂടുതലുള്ളതുമായ ധാരാളം വീടുകൾ നിർമ്മിച്ചു മറ്റുള്ളവർക്ക് മാതൃക സൃഷ്ടിക്കണമെന്ന് അദ്ദേഹം അഭിപ്രായപ്പെട്ടു.
കോൺഫെഡറേഷൻ ഓഫ് ഇന്ത്യൻ ഇൻഡസ്ട്രിയുമായി ചേർന്നാണ് സ്റ്റീൽ മന്ത്രാലയം വെബ്ബിനാർ സംഘടിപ്പിച്ചത്. കേന്ദ്ര ഭവന-നഗരകാര്യ, വ്യോമയാന സഹമന്ത്രി ശ്രീ ഹർദീപ് സിംഗ് പുരി, സ്റ്റീൽ മന്ത്രാലയം സഹമന്ത്രി ശ്രീ ഫഗന് സിങ്ങ് കുലസ്തേ എന്നിവർ വെബ്ബിനാറിൽ വിശിഷ്ടാതിഥികളായി പങ്കെടുത്തു. പൊതുമേഖലാ സ്ഥാപനങ്ങൾ, വകുപ്പുകൾ എന്നിവിടങ്ങളിലെ മുതിർന്ന ഉദ്യോഗസ്ഥർ, വ്യവസായ പ്രമുഖർ, സി ഐ ഐ യിലെ മുതിർന്ന ഉദ്യോഗസ്ഥർ എന്നിവരും പങ്കെടുത്തു.
ലോകത്തെ സ്റ്റീൽ ഉൽപ്പാദക രാഷ്ട്രങ്ങളിൽ രണ്ടാം സ്ഥാനമാണ് ഇന്ത്യയ്ക്കുള്ളത്. മറ്റു രാഷ്ട്രങ്ങൾക്ക് സ്റ്റീൽ ആവശ്യങ്ങൾക്ക് സമീപിക്കാവുന്ന താല്പര്യമുള്ള രാജ്യമായി ഇന്ത്യ ഉയർന്നു വരണമെന്ന് ശ്രീ പ്രധാൻ പറഞ്ഞു. ഇതിന് തദ്ദേശീയ സ്റ്റീൽ നിർമ്മാണത്തിന് മുൻഗണന നൽകണമെന്നും അദ്ദേഹം അഭിപ്രായപ്പെട്ടു. ചെലവുകുറഞ്ഞതും മിതമായ ചെലവിൽ ഉള്ളതുമായ സ്റ്റീൽ ഉൽപ്പന്നങ്ങളുടെ നിർമ്മാണം വർധിപ്പിക്കണമെന്നും മൂല്യവർദ്ധിത പ്രവർത്തനങ്ങൾ മിഷൻ മോഡിൽ നടപ്പാക്കണമെന്നും ശ്രീ ധർമേന്ദ്ര പ്രധാൻ അഭിപ്രായപ്പെട്ടു.
സ്റ്റീൽ ഉപഭോഗം വർദ്ധിപ്പിക്കുന്നതിനുള്ള നയത്തിൽ ആവശ്യമായ നിർദേശങ്ങൾ നൽകുന്നതിന് വിവിധ വകുപ്പുകളിലെ ഓഫീസർമാർ, വ്യവസായ സംഘടനകൾ, അക്കാദമിക വിദഗ്ധർ എന്നിവരെ ഉൾപ്പെടുത്തി ഒരു പ്രവർത്തന ഗ്രൂപ്പ് രൂപീകരിക്കുമെന്നും മന്ത്രി ആഹ്വാനം ചെയ്തു.
സ്മാർട്ട് സിറ്റി പദ്ധതി, അമൃത്, പ്രാദേശിക വ്യോമ പദ്ധതി, ഉഡാൻ എന്നിവ രാജ്യത്തെ സ്റ്റീൽ ഉപയോഗം വർധിപ്പിക്കാൻ സഹായിക്കുമെന്ന് വെബിനാറിനെ അഭിസംബോധന ചെയ്ത് സഹമന്ത്രി ശ്രീ ഫഗന് സിംഗ് കുലസ്ത്തെ പറഞ്ഞു.
സ്റ്റീൽ ഉപയോഗം വർധിപ്പിക്കാൻ നൂതന സാങ്കേതിക വിദ്യകൾ, ചെലവുകുറഞ്ഞ മാർഗങ്ങൾ എന്നിവ സ്വീകരിക്കുകയും മിതമായ വിലയ്ക്ക് ഉൽപ്പന്നങ്ങൾ ലഭ്യമാക്കുകയും ഗുണമേന്മ ഉറപ്പുവരുത്തുകയും വേണം എന്ന് മന്ത്രി ശ്രീ ഹർദീപ് സിംഗ് പുരി അഭിപ്രായപ്പെട്ടു.
കെട്ടിട ഭവന നിർമ്മാണ മേഖലകൾ, വ്യോമയാന മേഖല എന്നിവിടങ്ങളിൽ തദ്ദേശീയ നിർമിത സ്റ്റീലിന്റെ ഉപയോഗം വർദ്ധിപ്പിക്കുന്നതിനുള്ള അവസരങ്ങളെ പറ്റി ചർച്ച ചെയ്യുന്നതിനായി ആണ് വെബിനാർ സംഘടിപ്പിച്ചത്.(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്രമന്ത്രി ഡോ. ജിതേന്ദ്ര സിംഗ് സ്വച്ഛത കാമ്പെയ്ൻ 2.0 തയ്യാറെടുപ്പുകളും തീർപ്പാക്കാത്ത കാര്യങ്ങൾ പരിഹരിക്കുന്നതിനുള്ള പ്രത്യേക കാമ്പെയ്നും അവലോകനം ചെയ്തു
ന്യൂ ഡൽഹി: ഓഗസ്റ്റ് 26, 2022
2022 ഒക്ടോബർ 2 മുതൽ ഒക്ടോബർ 31 വരെ കേന്ദ്രഗവൺമെന്റിന്റെ മന്ത്രാലയങ്ങളിൽ/വകുപ്പുകളിൽ നടത്തുന്ന സ്വച്ഛത കാമ്പെയ്ൻ 2.0, തീർപ്പാക്കാത്ത കാര്യങ്ങൾ പരിഹരിക്കുന്നതിനുള്ള പ്രത്യേക കാമ്പെയ്ൻ എന്നിവയുടെ തയ്യാറെടുപ്പുകൾ കേന്ദ്ര പേഴ്സണൽ-പൊതു പരാതികൾ-പെൻഷൻ സഹമന്ത്രി ഡോ. ജിതേന്ദ്ര സിംഗ് അവലോകനം ചെയ്തു.
പ്രത്യേക കാമ്പയിൻ 2.0 മന്ത്രാലയങ്ങൾ/വകുപ്പുകൾ, അവയുടെ അനുബന്ധ/സബോർഡിനേറ്റ് ഓഫീസുകൾ എന്നിവയ്ക്ക് പുറമേ ഔട്ട്സ്റ്റേഷൻ പോസ്റ്റ് ഓഫീസുകൾ, വിദേശ മിഷൻ/തസ്തികകൾ എന്നിവയുൾപ്പെടെയുള്ള ഔട്ട്സ്റ്റേഷൻ ഓഫീസുകളിൽ ശ്രദ്ധ കേന്ദ്രീകരിക്കും.
കാമ്പെയ്നിന്റെ വിജയത്തിനായി വ്യക്തിപരമായ പങ്കാളിത്തം ആവശ്യപ്പെട്ട് ക്യാബിനറ്റ് സെക്രട്ടറി, കേന്ദ്രഗവൺമെന്റിന്റെ എല്ലാ സെക്രട്ടറിമാർക്കും കത്തയച്ചു.
ഭരണ പരിഷ്കാര-പൊതു പരിഹാര വകുപ്പ്  ആയിരിക്കും കാമ്പയിനിന്റെ നോഡൽ വകുപ്പ്. കാമ്പെയ്നിന്റെ നടത്തിപ്പിനും നിരീക്ഷണത്തിനുമുള്ള വിശദമായ മാർഗനിർദേശങ്ങൾ ഇതിനകം തന്നെ പുറത്തിറക്കിയിട്ടുണ്ട്.
പ്രത്യേക കാമ്പയിൻ 2021 നടപ്പിലാക്കുകയും ഒരു തത്സമയ ഡാഷ്ബോർഡ്  വഴി നിരീക്ഷിക്കുകയും ചെയ്തു. സ്വച്ഛതാ കാമ്പയിൻ 6,154 കേന്ദ്രങ്ങളിൽ നടത്തി, 21.9 ലക്ഷം ഫയലുകൾ തീർപ്പാക്കി. 12.01 ലക്ഷം ചതുരശ്ര അടി സ്ഥലം വൃത്തിയാക്കി, ഉപയോഗ ശൂന്യ വസ്തുക്കൾ നീക്കി 62 കോടി രൂപ വരുമാനം നേടി. മന്ത്രാലയങ്ങളിലെ അനാവശ്യ സാധനങ്ങൾ കൂട്ടി ഇട്ടിരിക്കുന്ന ഇടത്തെ നടുമുറ്റം, കഫറ്റീരിയ, വെൽനസ് സെന്റർ അല്ലെങ്കിൽ പാർക്കിംഗ് സ്ഥലം എന്നിങ്ങനെയാക്കി മാറ്റിയിരിക്കുന്നു. പൗരന്മാരുടെ പ്രയോജനത്തിനായി 699 ചട്ടങ്ങൾ ലഘൂകരിക്കപ്പെട്ടു. മൂന്നാം കക്ഷി വിലയിരുത്തലിനെ അടിസ്ഥാനമാക്കി മുഴുവൻ നടപടികളും ഇ-ബുക്കിന്റെ രൂപത്തിൽ രേഖപ്പെടുത്തിയിട്ടുണ്ട്.
പ്രത്യേക കാമ്പെയ്നിന്റെ തയ്യാറെടുപ്പ് ഘട്ടം 2022 സെപ്റ്റംബർ 14, മുതൽ ആരംഭിക്കുകയും 2022 സെപ്റ്റംബർ 30 വരെ തുടരുകയും ചെയ്യും. ഈ ഘട്ടത്തിൽ മന്ത്രാലയങ്ങളും വകുപ്പുകളും തിരഞ്ഞെടുത്ത വിഭാഗങ്ങളിലെ തീർപ്പാക്കാത്ത നടപടികൾ കണ്ടെത്തുകയും, അവരുടെ ഓഫീസുകളിലുടനീളമുള്ള പ്രചാരണ സൈറ്റുകൾ തീരുമാനിക്കുകയും, കാമ്പെയ്ൻ നടത്തുന്നതിന് ആവശ്യമായ നടപടിക്രമങ്ങൾ പൂർത്തിയാക്കുകയും ചെയ്യും. പ്രത്യേക കാമ്പെയ്നിന്റെ നോഡൽ ഓഫീസർമാരുടെ പരിശീലനം 2022 സെപ്റ്റംബർ 10-ന് നടത്തും.
RRTN/SKY
(Visitor Counter : 99
രാഷ്ട്രപതിയുടെ കാര്യാലയം
ഇന്ത്യൻ റെയിൽവേയിലെ പ്രൊബേഷണർമാർ രാഷ്ട്രപതിയെ സന്ദർശിച്ചു
ന്യൂ ഡൽഹി: ഡിസംബർ 16, 2022
ഇന്ത്യൻ റെയിൽവേയിലെ പ്രൊബേഷണർമാർ ഇന്ന്  രാഷ്ട്രപതി ഭവനിൽ, രാഷ്ട്രപതി ശ്രീമതി ദ്രൗപദി മുർമുവിനെ സന്ദർശിച്ചു. നിത്യവും തൊഴിലിനും ബിസിനസ്സിനും വേണ്ടി ജോലിസ്ഥലത്തേക്ക് പോകുന്ന നിരവധി ആളുകൾക്ക് റെയിൽവെയാണ് യഥാർത്ഥ ജീവനാഡിയെന്ന് ഉദ്യോഗസ്ഥരെ അഭിസംബോധന ചെയ്ത് രാഷ്ട്രപതി പറഞ്ഞു. ദൈനംദിന ഉപജീവനമാർഗം നേടാൻ ആളുകളെ സഹായിക്കുന്ന റെയിൽവേ ഉദ്യോഗസ്ഥർ, ഒരു വലിയ ഉത്തരവാദിത്തം ഏറ്റെടുക്കുന്നതായി രാഷ്ട്രപതി പറഞ്ഞു. ചികിൽസയ്ക്കായും നിരവധി പേർ യാത്ര ചെയ്യുന്നുണ്ട്. സാധാരണക്കാരന്റെ ജീവിതത്തിൽ റെയിൽവേയുടെ പങ്ക് എന്നത്തേയും പോലെ നിർണായകമാണ്. രാജ്യത്തുടനീളം യാത്രകളും ആശയങ്ങളുടെയും വിവരങ്ങളുടെയും കൈമാറ്റവും റെയിൽവേ പ്രോത്സാഹിപ്പിക്കുന്നുണ്ട്.
ഇന്ന് ഇന്ത്യ ദേശീയ തലത്തിലും ആഗോള തലത്തിലും മുന്നേറുമ്പോൾ, ജനങ്ങളുടെ ഗതാഗതത്തിനും ചരക്കുകളുടെ ചലനത്തിനും നാം സാക്ഷ്യം വഹിക്കുകയാണെന്നും രാഷ്ട്രപതി പറഞ്ഞു. ഇത് ഭാവിയിൽ വർധിക്കാൻ പോകുന്നു. അതിനാൽ, ഇന്ത്യൻ റെയിൽവേയും ഏറ്റവും പുതിയ ഡിജിറ്റൽ സാങ്കേതികവിദ്യകൾ സ്വീകരിക്കണം .സുരക്ഷിതവും സമയം ലാഭിക്കുന്നതും കൂടുതൽ സൗകര്യപ്രദവും ഉയർന്ന നിലവാരമുള്ളതുമായ ഗതാഗത സേവനങ്ങൾക്കായി നൂതന സവിശേഷതകൾ ഉൾക്കൊള്ളുന്നതിന് പുതിയ വഴികൾ പര്യവേക്ഷണം ചെയ്യണമെന്നും രാഷ്ട്രപതി പറഞ്ഞു.
ട്രെയിൻ യാത്രയുമായി ബന്ധപ്പെട്ട ഓർമകൾ നമുക്കെല്ലാവർക്കും ഉണ്ടെന്നും രാഷ്ട്രപതി പറഞ്ഞു. ആളുകൾ സുഖകരമായി യാത്ര ചെയ്യുന്നുവെന്ന് ഉറപ്പാക്കേണ്ടത് ഇന്ത്യൻ റെയിൽവേയിലെ ഉദ്യോഗസ്ഥരുടെ കടമയാണ്. അങ്ങനെ അവർക്ക് നല്ല ഓർമ്മകൾ സമ്മാനിക്കണം. ഭിന്നശേഷിയുള്ളവരുടെയും സ്ത്രീകളുടെയും പ്രായമായവരുടെയും ആവശ്യങ്ങൾ നിറവേറ്റാനും അവർക്ക് സുരക്ഷിതവും സൗകര്യപ്രദവുമായ യാത്രാനുഭവം നൽകാനും രാഷ്ട്രപതി ഉദ്യോഗസ്ഥരെ ഉപദേശിച്ചു. വിടവുകൾ നികത്തുന്നതിലും എല്ലാവരെയും ഉൾക്കൊള്ളുന്ന ആത്മനിർഭർ ഭാരത് എന്ന സ്വപ്നം സാക്ഷാത്കരിക്കുന്നതിലും ഇന്ത്യൻ റെയിൽവേ ഒരു പ്രധാന പങ്ക് വഹിക്കേണ്ടതുണ്ടെന്ന് അവർ പറഞ്ഞു.
പുതിയതും പുനരുജ്ജീവിക്കുന്നതുമായ ഇന്ത്യ എന്ന കാഴ്ചപ്പാടിന് അനുസൃതമായി ഇന്ത്യൻ റെയിൽവേ വലിയ വികസന പദ്ധതികൾ ഏറ്റെടുത്തിട്ടുണ്ടെന്ന് രാഷ്ട്രപതി പറഞ്ഞു. പ്രത്യേക ചരക്ക് ഇടനാഴികളുടെ ദൈർഘ്യത്തിന്റെ 56 ശതമാനത്തിലധികം പ്രവൃത്തി പൂർത്തിയായതായി അവർ ചൂണ്ടിക്കാട്ടി . ഇവ ഉൽപ്പാദനവും വാഹക ശേഷിയും വർദ്ധിപ്പിക്കുമെന്നും അതുവഴി ചരക്ക് ഗതാഗതത്തിൽ വിപ്ലവം സൃഷ്ടിക്കുമെന്നും റെയിൽ ശൃംഖലയിൽ മാറ്റം വരുത്തുമെന്നും അവർ പറഞ്ഞു. ഈ ഇടനാഴികളിലൂടെ ചരക്ക് ഗതാഗത ചെലവ് ഗണ്യമായി കുറയും. മൾട്ടി മോഡൽ കണക്റ്റിവിറ്റിക്കുള്ള പ്രധാനമന്ത്രി ഗതി ശക്തി, അതിവേഗ റെയിൽ പദ്ധതികൾ, ഹൈപ്പർലൂപ്പ് അധിഷ്ഠിത ഗതാഗതം, ചാർ ധാം റെയിൽ പദ്ധതി, സേതു ഭാരതം തുടങ്ങിയ പരിപാടികൾ രാജ്യത്തെ വ്യാവസായിക, വാണിജ്യ, വിനോദസഞ്ചാര പ്രവർത്തനങ്ങൾക്ക് ഉത്തേജനം നൽകുമെന്ന് അവർ പറഞ്ഞു. ഇത് വിഭവങ്ങളുടെ തുല്യമായ വിതരണത്തിന് വലിയ മുന്നേറ്റം നൽകുമെന്നും രാഷ്ട്രപതി അഭിപ്രായപ്പെട്ടു.
രാഷ്ട്രപതിയുടെ പ്രസംഗത്തിന്റെ പൂർണ്ണരൂപം കാണാൻ ഇവിടെ ക്ലിക്ക് ചെയ്യുക
SKY
PIB Headquarters
പ്രസിദ്ധീകരണ വിഭാഗം പുസ്തകോത്സവത്തില് പങ്കാളികളാകും
കേന്ദ്ര വാര്ത്താവിതരണ മന്ത്രാലയത്തിന് കീഴിലുള്ള പ്രസിദ്ധീകരണ വിഭാഗം ഈ മാസം 30 മുതല് ജുലായ് 16 വരെ ചന്ദ്രശേഖരന് നായര് സ്റ്റേഡിയത്തില് നടക്കുന്ന പുസ്തകോത്സവം 2017 -ല് പങ്കാളികളാകും. വാങ്ങല് വിലക്കനുസരിച്ച് എല്ലാ പുസ്തകങ്ങള്ക്കും 10 മുതല് 35 ശതമാനം വരെ കിഴിവുണ്ടായിരിക്കും. തിരഞ്ഞെടുത്ത പുസ്തകങ്ങള്ക്ക് 50 ശതമാനം വരെ പ്രത്യേക ഇളവും ലഭിക്കും.
(പുതിയ പുസ്തകങ്ങളായ, വിവരാകാശ നിയമം, പ്രചോദിപ്പിക്കുന്ന ജീവിതങ്ങള്, സമ്മതിദാനത്തിലുള്ള വിശ്വാസം, ഗാന്ധിയന് സാഹിത്യം, ആധുനിക ഇന്ത്യയുടെ നിര്മ്മാതാക്കള്, ആര്ട്ട് ആന്റ് പെയിന്റിംഗ്സ്, ഇന്ത്യാ ചരിത്രം, രാഷ്ട്രപതി ഭവന് പരമ്പര തുടങ്ങിയ വിഷയങ്ങളില് ഇംഗ്ലീഷ്, ഹിന്ദി ഭാഷകളിലുള്ള പുസ്തകങ്ങളും ലഭ്യമാണ്.
റെയില്വേ മന്ത്രാലയം
ട്രെയിനിലെ ചായയില് ശുചിമുറിയിലെ വെള്ളം കലര്ത്തിയതിന് കരാറുകാരന് ഒരു ലക്ഷം രൂപയുടെ പിഴ
ട്രെയിന് ശുചിമുറിയിലെ ടാപ്പില് നിന്ന് വെള്ളമെടുത്ത് ചായയുണ്ടാക്കി യാത്രക്കാര്ക്ക് വിതരണം ചെയ്ത സംഭവത്തില് കാറ്ററിംഗ് കരാറുകാരന് റെയില്വെ ഒരു ലക്ഷം രൂപ പിഴ ചുമത്തി. ആന്ധ്രാ പ്രദേശ് സ്വദേശി പി. ശിവപ്രസാദിനോടാണ് പിഴയടയ്ക്കാന് റെയില്വേ ബോര്ഡ് ഉത്തരവിട്ടത്.
സംഭവത്തിന്റെ ദൃശ്യങ്ങള് സമൂഹ മാധ്യമങ്ങളില് വ്യാപകമായി പ്രചരിച്ചതിനെ തുടര്ന്ന് റെയില്വേ നടത്തിയ അന്വേഷണത്തില് ചെന്നൈ സെന്ട്രല് - ഹൈദരാബാദ് ചാര്മിനാര് എക്സ്പ്രസ്സ് സെക്കന്തരാബാദ് സ്റ്റേഷനില് എത്തിയപ്പോഴാണ് സംഭവമെന്ന് കണ്ടെത്തി. ദൃശ്യങ്ങളില് കണ്ട മറ്റ് രണ്ട് പേര് അനധികൃത കച്ചവടക്കാരാണെന്നും റെയില്വേ കണ്ടെത്തി. കഴിഞ്ഞ ഡിസംബറിലാണ് സംഭവം നടന്നത്. ട്രെയിനിലെ ചായ വിതരണക്കാരന് ചായയുടെയും, കാപ്പിയുടെയും പാത്രങ്ങള് എടുത്ത് ശുചിമുറിയില് നിന്ന് വെള്ളമെടുത്ത് പുറത്തേയ്ക്ക് വരുന്ന ദൃശ്യങ്ങളാണ് സമൂഹ മാധ്യമങ്ങളില് പ്രചരിച്ചത്.
ഇത്തരം സംഭവങ്ങള് ആവര്ത്തിക്കാതിരിക്കാന് റെയില്വേ കര്ശന നിര്ദ്ദേശം നല്കിയിട്ടുണ്ട്.
(ND MRD –348
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
പ്ലാസ്റ്റിക്കിന്റെ ഉപയോഗം നിയന്ത്രിക്കുന്നതിന് അടിയന്തര ബോധവല്ക്കരണം ആവശ്യമാണെന്ന് കേന്ദ്ര ഭക്ഷ്യമന്ത്രി രാം വിലാസ് പാസ്വാന്
ഭക്ഷ്യപദാര്ത്ഥങ്ങള് പൊതിയുന്നതിന് പ്ലാസ്റ്റിക്കിന്റെ ഉപയോഗം ഘട്ടം ഘട്ടമായി കുറച്ചുകൊണ്ട് വരാനാണ് ഭക്ഷ്യ, പൊതുവിതരണ മന്ത്രാലയം ലക്ഷ്യമിട്ടിട്ടുള്ളതെന്ന് ഭക്ഷ്യ, പൊതുവിതരണ, ഉപഭോക്തൃകാര്യ മന്ത്രി ശ്രീ. രാം വിലാസ് പാസ്വാന് പറഞ്ഞു. പ്ലാസ്റ്റിക്കിന് പകരം ചണ ബാഗുകള് ഉപയോഗിക്കാനാണ് ഉദ്ദേശമെന്നും അദ്ദേഹം ന്യൂഡല്ഹിയില് വാര്ത്താലേഖകരോട് പറഞ്ഞു. കുപ്പിവെള്ളത്തിനായി ഉപയോഗിക്കുന്ന പ്ലാസ്റ്റിക്കിന്റെ ഗുണനിലവാരം ഉറപ്പ് വരുത്തുന്നതിനും നടപടി കൈക്കൊള്ളുമെന്നും ശ്രീ. പാസ്വാന് അറിയിച്ചു. തന്റെ മന്ത്രാലയത്തിന് കീഴിലുള്ള മുഴുവന് സ്വയംഭരണ സ്ഥാപനങ്ങളും ഒറ്റത്തവണ ഉപയോഗിക്കാവുന്ന പ്ലാസ്റ്റിക് പൂര്ണ്ണമായി ഉപേക്ഷിച്ചതായും അദ്ദേഹം അറിയിച്ചു.
(ND
രാജ്യരക്ഷാ മന്ത്രാലയം
വ്യോമസേന കമാൻഡർ തല സമ്മേളനം - നവംബർ 2021
വർഷത്തിൽ രണ്ടുതവണ നടക്കുന്ന ഇന്ത്യൻ വ്യോമസേന കമാൻഡർമാരുടെ സമ്മേളനത്തിന്റെ രണ്ടാം പതിപ്പ് 2021 നവംബർ പത്തിന് വ്യോമസേന ആസ്ഥാനത്ത്  രാജ്യരക്ഷാ മന്ത്രി ശ്രീ രാജ്നാഥ് സിംഗ് ഉദ്ഘാടനം ചെയ്തു.
ഇന്ത്യൻ വ്യോമസേന പുലർത്തിപ്പോരുന്ന ഉയർന്ന തലത്തിലുള്ള തയ്യാറെടുപ്പ്, അടിയന്തര ഘട്ടങ്ങളിൽ പ്രതികരിക്കാനുള്ള കഴിവ്, സമാധാന-യുദ്ധ സാഹചര്യങ്ങളിലെ പ്രവർത്തനങ്ങളിൽ സൂക്ഷിക്കുന്ന ഉന്നതനിലവാരം എന്നിവയെ തന്റെ പ്രഭാഷണത്തിൽ രാജ്യരക്ഷാ മന്ത്രി അഭിനന്ദിച്ചു. നമ്മുടെ അതിർത്തികളിലെ അസ്ഥിരമായ സാഹചര്യങ്ങൾ ചൂണ്ടിക്കാട്ടിയ രാജ്യരക്ഷാ മന്ത്രി, ഏത് അടിയന്തര സാഹചര്യത്തിലും വളരെ കുറഞ്ഞ സമയം കൊണ്ട് തന്നെ മികച്ച പ്രതികരണം നൽകാനാവുന്ന വിധത്തിൽ സായുധ സേനകൾ തയ്യാറായിരിക്കണം എന്നും ഓർമ്മിപ്പിച്ചു.
ഭാവിയിൽ ഉണ്ടാകാനിടയുള്ള പോരാട്ടങ്ങളിൽ ഇന്ത്യൻ വ്യോമസേനയുടെ പങ്ക് വലുതായിരിക്കുമെന്ന് ഓർമിപ്പിച്ച അദ്ദേഹം, നിർമ്മിത ബുദ്ധി, മെഷീൻ ലേണിങ് തുടങ്ങിയവ മുന്നോട്ടുവയ്ക്കുന്ന സാധ്യതകൾ, വ്യോമസേന പ്രയോജനപ്പെടുത്തേണ്ടതുണ്ട് എന്ന് ചൂണ്ടിക്കാട്ടി.
മേക്ക് ഇൻ ഇന്ത്യ മുന്നേറ്റത്തിലൂടെ തദ്ദേശീയവത്ക്കരണത്തിനായി ഭാരത സർക്കാർ നടത്തുന്ന ശ്രമങ്ങൾക്ക് ഫലമുണ്ടായി തുടങ്ങിയിട്ടുണ്ടെന്നും അദ്ദേഹം എടുത്തുപറഞ്ഞു. LCA Mk 1A & C-295 എന്നിവയുടെ ഓർഡറുകൾ തദ്ദേശീയ ബഹിരാകാശ-വ്യോമ രംഗത്ത് പുത്തൻ സാധ്യതകൾ തുറക്കുമെന്നും അദ്ദേഹം പ്രത്യാശ പ്രകടിപ്പിച്ചു.
2021 നവംബർ 10 മുതൽ നവംബർ 12 വരെയാണ് കമാൻഡർമാരുടെ സമ്മേളനം സംഘടിപ്പിക്കുന്നത്. ദേശീയ സുരക്ഷയ്ക്ക് പ്രതിസന്ധി സൃഷ്ടിക്കുന്ന സാഹചര്യങ്ങൾ സംബന്ധിച്ച സമ്മേളനത്തിൽ കമാൻഡർമാർ ചർച്ച നടത്തും. കൂടാതെ, സാഹചര്യങ്ങൾക്കനുസരിച്ച് ലഭ്യമായ വിഭവങ്ങൾ ഉപയോഗിച്ച് മികച്ച പ്രതികരണം നടത്തുന്നതിനുള്ള കഴിവുകൾ വർദ്ധിപ്പിക്കുന്നതിന് ആവശ്യമായ നടപടികൾക്കും യോഗത്തിൽ പ്രാധാന്യം നൽകും. മാനവവിഭവശേഷിയുടെ മെച്ചപ്പെട്ട ഉപയോഗം സാധ്യമാക്കുന്നത് ലക്ഷ്യമിട്ട്, മാനവവിഭവശേഷി നയങ്ങളുടെ അവലോകനം, പരിശീലന പരിപാടികളുടെ ശക്തിപ്പെടുത്തൽ തുടങ്ങിയ വിഷയങ്ങളും യോഗത്തിൽ ചർച്ച ചെയ്യും.
ടെക്സ്റ്റൈല്സ് മന്ത്രാലയം
നമ്മുടെ കരകൗശല വിദഗ്ധർ ലോകത്തിലേക്കുള്ള ഇന്ത്യയുടെ പൈതൃകത്തിന്റെ അംബാസഡർമാരും നമ്മുടെ സംസ്കാരത്തിന്റെ ചൈതന്യ വാഹകരും ആണെന്ന് ഉപരാഷ്ട്രപതി
ടെക്സ്റ്റൈൽസ് മന്ത്രാലയത്തിന്റെ ശില്പ് ഗുരു, ദേശീയ അവാർഡുകൾ ഉപരാഷ്ട്രപതി വിതരണം ചെയ്തു
കേരളത്തിൽ നിന്ന് ശ്രീ കെ. ആർ മോഹനൻ ശില്പഗുരു പുരസ്കാരത്തിനും, ശ്രീ ശശിധരൻ പി എ ദേശീയ പുരസ്കാരത്തിനും അർഹരായി
നമ്മുടെ കരകൗശല വിദഗ്ധർ ലോകത്തിലേക്കുള്ള ഇന്ത്യയുടെ പൈതൃകത്തിന്റെ അംബാസഡറാണെന്ന് ഉപരാഷ്ട്രപതി ശ്രീ ജഗ്ദീപ് ധൻഖർ. ടെക്സ്റ്റൈൽസ് മന്ത്രാലയം സംഘടിപ്പിച്ച ശിൽപ്പ് ഗുരു, ദേശീയ അവാർഡുകൾ എന്നിവ സമ്മാനിച്ചുകൊണ്ട് ചടങ്ങിനെ അദ്ദേഹം അഭിസംബോധന ചെയ്തു. നിക്ഷേപത്തിനും അവസരത്തിനും ആഗോളതലത്തിൽ ഏറ്റവും താല്പര്യമുള്ള ലക്ഷ്യസ്ഥാനമാണ് ഇന്ത്യയെന്ന് ഉപരാഷ്ട്രപതി പറഞ്ഞു. കരകൗശല, കൈത്തറി മേഖലയുമായി ബന്ധപ്പെട്ട വിദഗ്ധർ ഈ വളർച്ചയിൽ തങ്ങളുടെ പങ്ക് വഹിച്ചിട്ടുണ്ടെന്നും അദ്ദേഹം പറഞ്ഞു. കരകൗശല വിദഗ്ധരുടെ നൈപുണ്യത്തെക്കുറിച്ചു സംസാരിച്ച അദ്ദേഹം, അത്തരം കഴിവുകൾ രാജ്യത്തിന് അഭിമാനകരമാണെന്ന് പറഞ്ഞു.
കുറഞ്ഞ മൂലധന നിക്ഷേപത്തിൽ, കരകൗശല വസ്തുക്കളുടെ ഉത്പാദനം ഗ്രാമപ്രദേശങ്ങളിൽ താമസിക്കുന്ന ലക്ഷക്കണക്കിന് ആളുകൾക്ക് ഉപജീവനമാർഗം നൽകുന്നുണ്ടെന്നും ഇതിന് മികച്ച ആഭ്യന്തര, അന്തർദേശീയ വിപണിയുണ്ടെന്നും ചടങ്ങിൽ പങ്കെടുത്ത കേന്ദ്ര ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ പറഞ്ഞു. കരകൗശല തൊഴിലാളികളുടെ മേഖലയിൽ 50 ശതമാനത്തിലധികം സ്ത്രീകളാണെന്നും അദ്ദേഹം കൂട്ടിച്ചേർത്തു. കരകൗശലവസ്തുക്കളുടെ പ്രോത്സാഹനം ഒരു രാജ്യത്തിന്റെ പരമ്പരാഗത മൂല്യങ്ങളും സമകാലിക കാഴ്ചപ്പാടുകളും തമ്മിലുള്ള സന്തുലിതാവസ്ഥ ഉറപ്പാക്കുന്നുവെന്ന് ശ്രീ ഗോയൽ പറഞ്ഞു.
ഉപരാഷ്ട്രപതി ശ്രീ ജഗദീപ് ധൻകർ, മന്ത്രി ശ്രീ ഗോയലുമായി ചേർന്ന് അവാർഡ് ജേതാക്കളുടെ പട്ടിക പ്രകാശനം ചെയ്തു. 2017, 2018, 2019 വർഷങ്ങളിലെ 30 ശിൽപ്പ് ഗുരു അവാർഡുകളും 78 ദേശീയ അവാർഡുകളും കരകൗശല വിദഗ്ധർക്ക് സമ്മാനിച്ചു. അതിൽ 36 പേർ വനിതകളാണ്. കരകൗശലരംഗത്തെ മികവിനും ഇന്ത്യൻ കരകൗശല, ടെക്സ്റ്റൈൽ മേഖലയിലെ വിലപ്പെട്ട സംഭാവനകൾക്കുമുള്ള അംഗീകാരം നൽകുക എന്നതാണ് ഈ അവാർഡുകളുടെ പ്രധാന ലക്ഷ്യം.
ശിൽപ്പ് ഗുരു അവാർഡ് ജേതാക്കളുടെയും ദേശീയ അവാർഡ് ജേതാക്കളുടെയും മികച്ച ഉൽപ്പന്നങ്ങൾ 2022 നവംബർ 29 മുതൽ ഡിസംബർ 5 വരെ പൊതുജനങ്ങൾക്കായി പ്രഗതി മൈതാനത്തെ ഭൈറോൺ മാർഗിലുള്ള നാഷണൽ ക്രാഫ്റ്റ്സ് മ്യൂസിയം & ഹസ്ത്കല അക്കാദമിയിൽ പ്രദർശിപ്പിക്കും.
കേരളത്തിൽനിന്ന് തടിയിലുള്ള ശില്പ വേലയ്ക്ക് ശ്രീ കെ. ആർ. മോഹനൻ 2017 ലെ ശില്പഗുരു പുരസ്കാരത്തിനും, എറണാകുളം സ്വദേശിയായ ശ്രീ ശശിധരൻ പി എ ഇതേ വിഭാഗത്തിൽ 2017 ലെ ദേശീയ പുരസ്കാരത്തിനും അർഹരായി.
തെരഞ്ഞെടുപ്പ് കമ്മീഷന്
ശ്രീ.രാജീവ് കുമാർ പുതിയ തിരഞ്ഞെടുപ്പ് കമ്മീഷണറായി ചുമതലയേറ്റു.
ശ്രീ.രാജീവ് കുമാർ ഇന്ത്യയുടെ പുതിയ തിരഞ്ഞെടുപ്പ് കമ്മീഷണറായി ചുമതലയേറ്റു. ശ്രീ.സുനിൽ അറോറ മുഖ്യ തിരഞ്ഞെടുപ്പ് കമ്മീഷണറായ, ദേശീയ തിരഞ്ഞെടുപ്പ് കമ്മീഷനിൽ നിലവിലുള്ള തിരഞ്ഞെടുപ്പ് കമ്മീഷണർ ശ്രീ.സുശീൽ ചന്ദ്രയ്ക്ക് പുറമെയാണ് ശ്രീ.രാജീവ് കുമാറും തിരഞ്ഞെടുപ്പ് കമ്മീഷണറായി ചുമതലയേറ്റത്.
1960 ഫെബ്രുവരി 19 ന് ജനിച്ച ശ്രീ രാജീവ് കുമാർ 1984 ബാച്ച് ഐ.എ.എസ്. ഉദ്യോഗസ്ഥനാണ്.കേന്ദ്ര സർവ്വീസിലും, ബീഹാർ - ജാർഖണ്ഡ് സംസ്ഥാന സർവ്വീസുകളിലുമായി 36 വർഷത്തിലേറെ,വിവിധ മന്ത്രാലയങ്ങളുമായി ബന്ധപ്പെട്ട് അദ്ദേഹം പ്രവർത്തിച്ചിട്ടുണ്ട്.
ബി.എസ്.സി, എൽ.എൽ.ബി, പി.ജി.ഡി.എം, എം.എ പബ്ലിക് പോളിസി എന്നിവയിൽ ബിരുദധാരിയായ ശ്രീ.രാജീവ് കുമാറിന് സാമൂഹ്യം, വനം-പരിസ്ഥിതി,മാനവ വിഭവശേഷി, ധനകാര്യം, ബാങ്കിംഗ് എന്നീ മേഖലകളിൽ പ്രവൃത്തി പരിചയമുണ്ട്.
പൗരന്മാർക്ക് സേവനങ്ങൾ നേരിട്ട് എത്തിക്കുക, ഇടനിലക്കാരെ ഒഴിവാക്കുക, കൂടുതൽ സുതാര്യത എന്നീ ലക്ഷ്യങ്ങൾക്കായി നിലവിലുള്ള നയ വ്യവസ്ഥകളിൽ കാലാനുസൃത ഭേദഗതികൾ വരുത്തുന്നതിനും,ഭരണ നിർവഹണത്തിൽ സാങ്കേതിക വിദ്യ ഉപയോഗിക്കുന്നതിനും അദ്ദേഹം വളരെയധികം തല്പരനാണ്.
2020 ഫെബ്രുവരിയിൽ കേന്ദ്ര ധനകാര്യ സെക്രട്ടറിയായാണ് അദ്ദേഹം വിരമിച്ചത് .അതിനുശേഷം 2020 ഏപ്രിലിൽ പബ്ലിക് എന്റർപ്രൈസസ് സെലക്ഷൻ ബോർഡ് ചെയർമാനായി നിയമിതനായി. 2020 ഓഗസ്റ്റ് 31 ന് തൽസ്ഥാനമൊഴിഞ്ഞു.2015-17 കാലയളവിൽ പേഴ്സണൽ ആന്റ് ട്രെയിനിംഗ് ഡിപ്പാർട്ട്മെന്റ് എസ്റ്റാബ്ലിഷ്മെന്റ് ഓഫീസർ എന്ന ചുമതല വഹിച്ചു. അതിനു മുമ്പ് ധന വിനിയോഗ വകുപ്പ് ജോയിന്റ് സെക്രട്ടറി എന്ന നിലയിലും, വനം-പരിസ്ഥിതി,ഗോത്രകാര്യ മന്ത്രാലയം, സംസ്ഥാന സർവീസിൽ വിദ്യാഭ്യാസ വകുപ്പ് എന്നിവിടങ്ങളിലും പ്രാഗത്ഭ്യം തെളിയിച്ചു.
ഇന്ത്യൻ ശാസ്ത്രീയ സംഗീതത്തിലും ഭക്തിഗാനശാഖയിലും അതീവ താല്പര്യം പ്രകടിപ്പിക്കുന്ന ശ്രീ.രാജീവ് കുമാർ ട്രെക്കിംഗിലും തല്പരനാണ്.
(